# data[].attributes.body
Tadas Butkus 8B

# data[].attributes.body
https://www.greitai.lt/kelioniumanija/salys/slovakija/kelioniu-idejos/top-10-slovakijos-lankytinos-vietos/
https://en.wikipedia.org/wiki/Slovakia
https://www.google.com/

# data[].attributes.body
Netoli Bratislavos, ties Austrijos-Slovakijos pasieniu ir Dunojaus bei Moravos upių santaka esanti viduramžių Devino pilis kadaise buvo Vengrijos karalystės pasienio tvirtovė. Nuo pilies bokšto atsiveria Dunojaus ir žaliuojančių apylinkių panorama. Devino pilis – viena iš buvusios Didžiosios Moravijos valstybės tvirtovių.

Pilies teritorijoje išlikę 9 a. statytos krikščionių bažnyčios liekanos

# data[].attributes.body
Slovakijos Rojumi vadinamas regionas, esantis centrinėje šios šalies dalyje. Čia įkurtas Slovakijos Rojaus nacionalinis parkas (Narodny Park Slovensky Raj), viliojantis gamtos ir aktyvaus poilsio gamtoje mėgėjus. Norintys leistis į žygį pėsčiomis ar dviračiais po vaizdingas Slovakijos Rojaus vietoves gali rinktis iš daugiau nei 20 maršrutų, kurie prasideda iš kelių gyvenviečių – Podlesoko, Čingovo, Dedinkų. Žygeivių trasos vingiuoja pro įspūdingus krioklius, apžvalgos aikšteles, o kai kur tenka pasinaudoti įrengtomis kopėčiomis ar kirsti kabančius lieptelius.

# data[].attributes.body
Į rytus nuo Liptovsky Mikulašo įsikūręs Pribylinos liaudies buities muziejus, į kurį buvo perkelti įdomūs senoviniai slovakų pastatai, daugiausia iš kaimų, kurie buvo užlieti Liptovo marių. Vasaros metu muziejuje duris atveria amatų mokykla.

# data[].attributes.body
Spišo pilis – tai šalia Spišske Pohradjė miestelio esanti unikali 11 a. pilis, įtraukta į UNESCO kultūros paveldo sąrašą. Archeologiniai tyrinėjimai teigia, jog pilies kalnas buvo apgyvendintas jau pirmaisiais mūsų eros amžiais. Čia buvusi keltų gyvenvietė.

Dabartinė pilis buvo daugybę kartų perstatyta. Pilyje iki pat 17 a. pabaigos buvo įsikūrę regiono valdovai, dėl to pilį juosia tvirtos sienos ir gynybiniai įtvirtinimai. Vėliau Spišo pilis buvo sunaikinta gaisro ir tik dalis jos – atstatyta. Pilyje įrengta pilies istorijos ekspozicija, o nuo jos bokštų atsiveria puiki apylinkių panorama. Pasak legendos, pilyje gyvena vaiduoklis – gražuolė Jadvyga.

Netoli Spišo verta užsukti į Levočą – buvusį karališkąjį miestą, klestėjusį viduramžiais. Čia išlikusi daili senamiesčio aikštė, kurią supa renesansiniai pirklių namai.

# data[].attributes.body
Rytinėje Slovakijos dalyje įsikūrusi Košicė – tai ne tik miestas besidomintiems istorija ir architektūra. Šiemet Košicė, kartu su Prancūzijos miestu Marseliu, yra paskelbta Europos kultūros sostine ir pasirengusi nustebinti kultūrinių renginių įvairove. Košicės pasididžiavimas yra kultūros paminklais ir istoriniais pastatais nusėtas senamiestis, mieste išlikę viduramžių įtvirtinimų. Be to, Košicė – tai miestas, kuriame rengiamas seniausias Europos maratonas. Pirmą kartą Košicės Taikos maratono bėgimas įvyko 1924 m.